
            МИНИСТЕРСТВО НА ЗЕМЕДЕЛИЕТО И ХРАНИТЕ

ИЗПЪЛНИТЕЛНА АГЕНЦИЯ ПО ГОРИТЕ
София,  бул. “Христо Ботев” №55, п.код 1040, тел. централа 98511199, факс 981 37 36
З А П О В Е Д

№.440
София,22.03.2016 г.


На основание чл. 239, ал. 1, т. 6 и чл. 240, ал. 2 от Закона за горите, във връзка с протокол № 3 от 26.02.2016 г. на комисия, назначена със заповед рег. № 768 от 04.11.2015г. на изпълнителния директор на ИАГ
Н А Р Е Ж Д А М 

1. Отписвам от публичния регистър на физически лица за упражняване на лесовъдска практика С Г Л, ЕГН от гр. Т, община Т, област Л, ул. Д И - Д №. 

2.Обявявам за невалидно удостоверение № 9303/15.05.2013 г., ведно с всички права, произтичащи от него.

Мотиви: В рамките на 12 месеца преди датата на вземане на решението за отписване, с влязло в сила 1 /едно/ наказателно постановление издадено на С Г Л са установени нарушения на Закона за горите и подзаконовите актове по неговото прилагане при извършване на дейността, за която е регистриран в публичния регистър по чл. 235 от Закона за горите, както следва:


С Г Л, като лице упражняващо лесовъдска практика в нарушение на чл. 108, ал. 1, т. 4 от Закона за горите /ЗГ/, във връзка с параграф 78, т. 3 от Преходни и заключителни разпоредби към Закон за изменение и допълнение на Закона за горите е издал позволително за сеч № 0233616/13.04.2015 г. за имот с кадастрален № 138042, попадащ в отдел 13, подотдел „я”, село Б, общ. С за добив на 57,4 плътни куб. метра при запас на насаждението от 260 плътни куб. метра, с което ползването в имота надвишава с 20 % от запаса на насаждението. Позволителното за сеч е издадено на основание параграф 78 Преходни и заключителни разпоредби на Закона за горите. Нарушението е извършено на територията на РДГ В Т, община С, землище Б, отдел 13, подотдел „я”, имот с кадастрален № 138042 – частна горска територия.  Съставен АУАН серия В № 003255 от 04.08.2015 г. Издадено е наказателно постановление № 338 от 20.01.2016г. по регистъра на актовите преписки на РДГ В Т. Наказателно постановление № 338 от 20.01.2016 г.  е изпратено с обратна разписка № ИД PS 5000 00RIM1 I и е получено от Р. Л на 22.01.2016 г. От представеното в преписката удостоверение за съпруг/а и родствени връзки на  С Г Л е видно, че Р. Л е съпруга на С Г Л. Наказателно постановление № 338 от 20.01.2016 г. не е обжалвано и е влязло в законна  сила на 30.01.2016 г. 

ИАГ е уведомена за извършеното нарушение и съставеното Наказателно постановление на лицето С Г Л с писмо с вх. № ИАГ - 8098/25.02.2016 г. от Регионална дирекция по горите В Т.


3. Настоящата заповед подлежи на незабавно изпълнение на основание чл. 240, ал. 2 от Закона за горите.


4. Настоящата заповед да се сведе до знанието на лицето, дирекции "Информационно обслужване и връзки с обществеността" и "Опазване на горите", всички директори на регионални дирекции по горите и държавни предприятия по чл. 163 от ЗГ за сведение и изпълнение, както и същата да се публикува на интернет страницата на ИАГ.

5. Заповедта може да се обжалва в 14 - дневен срок от съобщаването й чрез изпълнителния директор на Изпълнителна агенция по горите пред министъра на земеделието и храните или пред съответния административен съд по реда на Административнопроцесуалния кодекс.

Контрол по изпълнението на заповедта възлагам на зам. - изпълнителния директор на Изпълнителна агенция по горите.



ИНЖ. ТОНИ КРЪСТЕВ /п/
ИЗПЪЛНИТЕЛЕН ДИРЕКТОР
